CELEX: 51994PC0493
Language: el
Date: 1994-11-17
Title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία επιτρέπεται σε ορισμένα κράτη μέλη να εφαρμόσουν ή να συνεχίσουν να εφαρμόζουν σε ορισμένα πετρελαιοειδή που χρησιμοποιούνται για ειδικούς σκοπούς μειώσεις ή απαλλαγές από τον ειδικό φόρο κατανάλωσης σύμφωνα με τη διαδικασία που προβλέπεται στο άρθρο 8, παράγραφος 4, της οδηγίας 92/81/ΕΟΚ

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                   Κ0Μ(94) 493 τελικό
                                                   Βρυξέλλες, 17.11.1994
                                    Πρόταση
                        ΑΠΟΦΑΣΗΣ ΤΟΥ ΣΥΜΒΟΥΛΙΟΥ
        με την οποία επιτρέπεται σε ορισμένα κράτη μέλη να εφαρμόσουν
           ή να συνεχίσουν να εφαρμόζουν σε ορισμένα πετρελαιοειδή
     που χρησιμοποιούνται για ειδικούς σκοπούς μειώσεις ή απαλλαγές από
            τον ειδικό φόρο κατανάλωσης σύμφωνα με τη διαδικασία
                   που προβλέπεται στο άρθρο 8, παράγραφος 4,
                             της οδηγίας 92/81/ΕΟΚ
                   (υποβληθείσα από την Επιτροπή)
 ---pagebreak--- ΑΓΠΟΛΟΠΚΙΙ ΕΚΘΕΣΗ
Σύμφωνα με το άρθρο 8, παράγραφος 4, της οδηγίας 92/81/ΕΟΚ του Συμβουλίου^για την εναρμόνιση των
διαρθρώσεων των ειδικών φόρων κατανάλωσης που επιβάλλονται στα πετρελαιοειδή το Συμβούλιο,
αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει ένα κράτος μέλος να
χορηγήσει απαλλαγές ή μειώσεις για λόγους ειδικής πολιτικής.
Οι ιρλανδικές, βρετανικές, γαλλικές, γερμανικές πορτογαλικές και ισπανικές αρχές γνωστοποίησαν στην
Επιτροπή την επιθυμία τους να χορηγήσουν απαλλαγή από τους ειδικούς φόρους κατανάλωσης στα
μεταχειρισμένα έλαια που επαναχρησιμοποιούνται ως καύσιμα, είτε αμέσως μετά την ανάκτηση, είτε μετά
από διαδικασία ανακύκλωσης των μεταχειρισμένων ελαίων, επαναχρησιμοποίηση που βαρύνεται
φορολογικά.
Οι ιταλικές αρχές επίσης γνωστοποίησαν στην Επιτροπή ότι, μέχρι να τεθεί σε ισχύ νόμος για την
αναδιοργάνωση της ελεύθερης ζώνης της Gorizia επιθυμούν να συνεχίσουν να εφαρμόζουν μειώσεις ή
απαλλαγές στους ειδικούς φόρους κατανάλωσης στα πετρελαιοειδή που καταναλώνονται στις περιοχές
του Ούντε και της Τεργέστης, προθεσμία που λήγει στις 31 Δεκεμβρίου 1994. Η Επιτροπή προτείνει ότι μια
περίοδος 4 ετών θα ήταν αρκετή γι αυτό το σκοπό.
Οι ιταλικές αρχές γνωστοποίησαν επίσης στην Επιτροπή την πρόθεση τους να απαλλάξουν από τους
ειδικούς φόρους κατανάλωσης το μαζούτ που απαιτείται για την παραγωγή ατμού και το πετρέλαιο
ντήζελ που χρησιμοποιείται σε κλιβάνους για ξήρανση και "ενεργοποίηση" μοριακών σήστρων στο
Reggio Calabria. Τα τελευταία είναι προϊόντα που χρησιμοποιούνται ευρέως στη χημική, πετροχημική
βιομηχανία και τη βιομηχανία πετρελαίου (κυρίως για τον καθαρισμό αερίων και υγρών) και έχουν
επίσης εφαρμογές σε ορισμένες κατασκευαστικές δραστηριότητες (διπλοί υαλοπίνακες, ψυγεία κλπ).
Το εν λόγω εργοστάσιο στο Reggio Calabria είναι μοναδικό στο είδος του στην Ιταλία και βρίσκεται σε
μία περιοχή η οποία, λόγω της επικρατούσης δυσμενούς οικονομικής κατάστασης και της ανεργίας που
αναφέρεται στο άρθρο 92 παράγραφος 3 (α) της Συνθήκης ΕΟΚ, είναι επιλέξιμη για ενίσχυση και
συνδρομή με σκοπό τη βελτίωση του επίπεδου διαβίωσης και την ανάπτυξη της απασχόλησης.
Λόγω της γεωγραφικής της θέσης είναι επίσης αδύνατη η σύνδεση της εν λόγω περιοχής με το εθνικό
δίκτυο διανομής μεθανίου και κατά συνέπεια η εν λόγω επιχείρηση κινδυνεύει να βρεθεί σε μειονεκτική
θέση έναντι των ευρωπαίων ανταγωνιστών της ( διάφορες επιχειρήσεις με εργοστάσια στη Γαλλία, τη
Γερμανία και την Ελβετία), οι οποίοι, για τους ίδιους σκοπούς, χρησιμοποιούν φυσικό αέριο απαλλαγμένο
από ειδικούς φόρους κατανάλωσης.
Οι Δανικές αρχές γνωστοποίησαν στην Επιτροπή την επιθυμία τους να εισάγουν διαφοροποιημένους
συντελεστές φόρου μεταξύ της βενζίνης που διανέμεται από πρατήρια καυσίμων εφοδιασμένα με σύστημα
επιστροφής των αναθυμιάσεων και της βενζίνης που διανέμεται από άλλα πρατήρια καυσίμων, με
σκοπό να χορηγήσουν ένα κίνητρο στους κατόχους πρατηρίων καυσίμων να εγκαταστήσουν συστήματα
επιστροφής των αναθυμιάσεων στα πρατήρια καυσίμων της Δανίας.
Ως μέρος της στρατηγικής μείωσης των αναθυμιάσεων των πτητικών οργανικών στοιχείων (VOCs) στην
ατμόσφαιρα η κυβέρνηση της Δανίας σχεδιάζει να εισάγει κανονισμούς στις εξατμίσεις των
αναθυμιάσεων βενζίνης από την πλήρωση με βενζίνη στα αυτοκίνητα.
Σύμφωνα με τις διατάξεις της οδηγίας, αυτές οι αιτήσεις κοινοποιήθηκαν στα κράτη μέλη. Η Επιτροπή
εκπόνησε την παρούσα πρόταση βάσει της οποίας το Συμβούλιο θα αποφασίσει αν πρέπει να χορηγηθούν οι
αιτούμενες εξουσιοδοτήσεις.
Η οδηγία προβλέπει ότι η Επιτροπή εξετάζει σε τακτά χρονικά διαστήματα αυτές τις απαλλαγές και
μειώσεις. Αν η Επιτροπή κρίνει ότι δεν είναι δυνατόν να διατηρηθούν πλέον οι απαλλαγές ή οι μειώσεις
επειδή νοθεύουν τον ανταγωνισμό ή παρεμποδίζουν την ορθή λειτουργία της εσωτερικής αγοράς ή, για
λόγους που συνδέονται με την κοινοτική πολιτική για την προστασία του περιβάλλοντος, υποβάλλει τις
κατάλληλες προτάσεις στο Συμβούλιο. Σε κάθε περίπτωση, η Επιτροπή θα υποβάλει έκθεση στο Συμβούλιο,
σχετικά με αυτές τις απαλλαγές και μειώσεις το αργότερο στις 31 Δεκεμβρίου 1996.
(1)   EEopiO.L 316 της 31.10.1992.
 ---pagebreak---                                                      2
                                                  Πρόταση
                                     ΑΠΟΦΑΣΗΣ TOT ΣΤΜΒΟΤΛΙΟΤ
                     με την οποία επιτρέπεται σε ορισμένα κράτη μέλη να εφαρμόσουν
                        ή να συνεχίσουν να εφαρμόζουν σε ορισμένα πετρελαιοειδή
                  που χρησιμοποιούνται γ ι α ειδικούς σκοπούς μειώσεις ή απαλλαγές από
                         τον ειδικό φόρο κατανάλωσης σύμφωνα με τη διαδικασία
                                που προβλέπεται στο άρθρο 8, παράγραφος 4,
                                          της οδηγίας 92/81/ΕΟΚ
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Εχοντας υπόψη :
τη Συνθήκη για την ίδρυση της Ευρωπαϊκής Κοινότητας,
την απόφαση 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων
των ειδικών φόρων κατανάλωσης που επιβάλλονται στα ορυκτέλαια, και ιδίως το άρθρο 8, παράγραφος 4,
την πρόταση της Επιτροπής,
Εκτιμώντας :
ότι βάσει του άρθρου 8, παράγραφος 4 της οδηγίας 92/81/ΕΟΚ το Συμβούλιο, αποφασίζοντας ομόφωνα
έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να θεσπίσει
απαλλαγές ή μειώσεις από τον ειδικό φόρο κατανάλωσης για τα πετρελειαιοειδή για λόγους που
συνδέονται με ορισμένες ειδικές πολιτικές·
ότι ορισμένα κράτη μέλη κοινοποίησαν στην Επιτροπή την πρόθεση τους να συνεχίσουν να εφαρμόζουν
ορισμένες απαλλαγές ή μειώσεις που υπάρχουν στη φορολογική τους νομοθεσία ή να εισαγάγουν νέες, στις
οποίες θα πρέπει να εφαρμοσθεί η διαδικασία που προβλέπεται στο άρθρο 8 παράγραφος 4·
ότι τα άλλα κράτη μέλη ενημερώθηκαν σχετικά με αυτές τις κοινοποιήσεις·
ότι τόσο η Επιτροπή όσο και τα κράτη μέλη παραδέχονται ότι οι εν λόγω απαλλαγές και εξαιρέσεις
δικαιολογούνται από ειδικές πολιτικές και δεν προκαλούν στρεβλώσεις του ανταγωνισμού, ούτε
παρεμποδίζουν την ορθή λειτουργία της εσωτερικής αγοράς·
ότι η Επιτροπή εξετάζει σε τακτά χρονικά διαστήματα τις μειώσεις και απαλλαγές για να διαπιστώσει εάν
συμβιβάζονται με την ορθή λειτουργία της εσωτερικής αγοράς ή με την πολιτική της Κοινότητας στον τομέα
της προστασίας του περιβάλλοντος.
ότι δυνάμει του άρΟορυ 8, παράγραφος 6, της οδηγίας 92/81/ΕΟΚ, το Συμβούλιο θα επανεξετάσει την
κατάσταση το αργότερο στις 31 Δεκεμβρίου 1996 με βάση έκθεση της Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
 ---pagebreak---                                                   3
                                              Αρθρο 1
Σύμφωνα με τις διατάξεις του άρθρου 8, παράγραφος 4, της οδηγίας 92/81/ΕΟΚ και με την επιφύλαξη των
υποχρεώσεων που προβλέπονται από την οδηγία 92/82/ΕΟΚ της 19ης Οκτωβρίου 1992 για την προσέγγιση
 των συντελεστών των ειδικών φόρων κατανάλωσης για τα ορυκτέλαια'*), τα ακόλουθα κράτη μέλη
εξουσιοδοτούνται να εφαρμόζουν ή να συνεχίζουν να εφαρμόζουν τις μειώσεις ή τις απαλλαγές από τον
ειδικό φόρο κατανάλωσης που αναφέρονται στη συνέχεια :
 1.   Ιρλανδική Δημοκρατία
2.    Ηνωμένο Βασίλειο της Μεγάλης Βρετανίας και Βόρεια Ιρλανδία
 3.   Γαλλική Δημοκρατία
4.    Ομοσπονδιακή Δημοκρατία της Γερμανίας
5.    Δημοκρατία της Πορτογαλίας και
6.    Βασίλειο της Ισπανίας
      απαλλαγή από τους ειδικούς φόρους κατανάλωσης στα μεταχειρισμένα έλαια που
      επαναχρησιμοποιούνται ως καύσιμα είτε αμέσως μετά την ανάκτηση είτε μετά από διαδικασία
      ανακύκλωσης των μεταχειρισμένων ελαίων, και των οποίων η επαναχρησιμοποίηση επιβαρύνεται
      φορολογικά.
7.    Ιταλική Δημοκρατία:
     για τα ορυκτέλαια που καταναλώνονται στις περιοχές του Ούντινε και της Τεργέστης για μια περίοδο
     4 ετών από 1.1.1995.
_    για το μαζούτ που απαιτείται στην      παραγωγή ατμού και το πετρέλαιο ντήζελ, τα οποία
     χρησιόποιούνται σε κλιβάνους για ξήρανση και "ενεργοποίηση" μοριακών σήστρων στο Reggio
     Calabria.
  8.  Βασίλειο της Δανίας:
     διαφοροποιημένους συντελεστές φόρου μεταξύ της βενζίνης που διανέμεται από πρατήρια καυσίμων
     εφοδιασμένα με σύστημα επιστροφής των αναθυμιάσεων και της βενζίνης που διανέμεται από
     άλλα πρατήρια καυσίμων, με την προϋπόθεση ότι αυτοί οι συντελεστές λαμβάνουν υπόψη τους
     ελάχιστους συντελεστές φόρου στα πετρελαιοειδή όπως προβλέπεται στο Κοινοτικό δίκαω.
                                              Αρθρο2
Η παρούσα απόφαση απευθύνεται στην Ιρλανδική Δημοκρατία, το Ηνωμένο Βασίλειο της Μεγάλης
Βρετανίας και Βόρεια Ιρλανδία, την Γαλλική Δημοκρατία, την Ομοσπονδιακή Δημοκρατία της Γερμανίας,
την Δημοκρατία της Πορτογαλίας, το Βασίλειο της Ισπανίας, την Ιταλική Δημοκρατία και το Βασίλειο
της Δανίας
Εγινε στις Βρυξέλλες,                                  Για το Συμβούλιο
                                                       ΟΠρόεδρος
(1)   ΕΕαριθ-L 316 της 31.10.1992, σελ. 19.
 ---pagebreak---                                                                 ISSN 0254-1483
                                                       COM(94)493 τελικό
                                                             ΕΓΓΡΑΦΑ
GR                                                                    03 09
                             Apt*, καταλόγου : CB-CO-94-521-GR-Ç
                                                        ISBN 92-77-82064-0
Υπτιρεσία Επισήιιων Εκδόσεων των Ευρωχαικων Κοινοτήτων
L3985 Luxembourg